Michael Lonsdale

Michael Lonsdale (født Michael Edward Lonsdale-Crouch; 24. mai 1931 i Paris, død 21. september 2020 i Paris) var en fransk skuespiller som spilte i over 180 filmer og fjernsynsprogram..

Liv og virke

Bakgrunn
Moren var fransk og faren en britisk offiser.  I ungdommen vokste han også opp på Guernsey, så i London fra 1935, og senere, under andre verdenskrig. i Casablanca i Marokko.  Han vendte tilbake til Frankrike som 20-åring.

Skuespiller
Han begynte å studere malerkunst, men ble dradd i retning skuespiller istedet, og fremstod første gang på scenegulvet som 24-åring.. Lonsdale var tospråklig, og spilte både i engelsktalende og fransktalende roller og produksjoner.

Utenfor den franskspråklige verden er Lonsdale mest kjent for rollen som Hugo Drax i James Bond-filmen Moonraker (1979), politiefterforskeren Claude Lebel i Sjakalen (1973) og M. Dupont d'Ivry i Resten av dagen (1993).

I 2011 ble han tildelt den franske César-prisen i kategorien Beste birolle, for sin rolle i Om guder og mennesker.

Lonsdale var også forfatter av ti bøker.

Michael Lonsdale var en engasjert katolikk som stod Communauté de l'Emmanuel nær. I 1987 deltok han på invitasjon av Dominique Rey, den gang en ung prest, i den første Magnificat-festivalen i Paray-le-Monial med Philippe Bizot, Catherine Salviat, Jacques Loussier, Michel Piquemal, Daniel Facérias, Cyril Atanassoff og Goudji. I 1988 var han med på grunnleggelsen av Centre Artistique Chrétien Magnificat, mer spesifikt beregnet på kunstnere. I 1998 takket han ja til å være sponsor for fremme av det katolske institutt for høyere studier i La Roche-sur-Yon.

Filmer i utvalg

Referanser

Eksterne lenker 
 
 

Personer fra Paris
Personer fra Guernsey
Personer fra London
Personer fra Casablanca
Franske skuespillere